CELEX: 32004D0791(01)
Language: el
Date: 2004-11-22 00:00:00
Title: 2004/791/ΚΕ̠̠Α: Απόφαση 2004/791/ΚΕ̠̠Α του Συμβουλίου, της 22ας Νοεμβρίου 2004, για την παράταση και την τροποποίηση της απόφασης 2002/842/ΚΕ̠̠Α για την εφαρμογή της κοινής δράσης 2002/589/ΚΕ̠̠Α σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στη Νοτιοανατολική Ευρώπη

24.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 348/46
            
         
      ΑΠΌΦΑΣΗ 2004/791/ΚΕΠΠΑ ΤΟΥ ΣΥΜΒΟΥΛΊΟΥ
   
   της 22ας Νοεμβρίου 2004
   για την παράταση και την τροποποίηση της απόφασης 2002/842/ΚΕΠΠΑ για την εφαρμογή της κοινής δράσης 2002/589/ΚΕΠΠΑ σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στη Νοτιοανατολική Ευρώπη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   την κοινή δράση 2002/589/ΚΕΠΠΑ του Συμβουλίου (1), και ιδίως το άρθρο 6, σε συνδυασμό με το άρθρο 23, παράγραφος 2, δεύτερη περίπτωση, της Συνθήκης για την Ευρωπαϊκή Ένωση,
   Εκτιμώντας τα εξής:
   
               (1)
            
            
               Στις 21 Οκτωβρίου 2002, το Συμβούλιο εξέδωσε την απόφαση 2002/842/ΚΕΠΠΑ για τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στη Νοτιοανατολική Ευρώπη (2), με την οποία σκοπούσε να εφαρμόσει την κοινή δράση 2002/589/ΚΕΠΠΑ, αφιερώνοντας προς τούτο 200 000 ευρώ.
            
         
               (2)
            
            
               Ορισμένοι στόχοι δεν μπορούσαν να εκπληρωθούν μέχρι τις 31 Δεκεμβρίου 2004, ημερομηνία κατά την οποία λήγει η ισχύς της απόφασης 2002/842/ΚΕΠΠΑ, ενώ άλλοι στόχοι θα πρέπει να παγιοποιηθούν και να διευρυνθούν μετά την ημερομηνία αυτή. Πρόκειται για πολυετές σχέδιο.
            
         
               (3)
            
            
               Θα πρέπει συνεπώς να επεκταθεί και τροποποιηθεί η απόφαση 2002/842/ΚΕΠΠΑ,
            
         ΑΠΟΦΑΣΙΖΕΙ:
   Άρθρο 1
   Η απόφαση 2002/842/ΚΕΠΠΑ τροποποιείται ως εξής:
   
               1)
            
            
               Στο άρθρο 2, παράγραφος 1, το ποσό δημοσιονομικής αναφοράς «300 000 ευρώ» αντικαθίσταται από το ποσό «330 000 ευρώ».
            
         
               2)
            
            
               Στο άρθρο 4, παράγραφος 1, το δεύτερο εδάφιο αντικαθίσταται από το εξής κείμενο: «Λήγει στις 31 Δεκεμβρίου 2005».
            
         Άρθρο 2
   Η παρούσα απόφαση παράγει αποτελέσματα από την ημέρα της εκδόσεώς της.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 22 Νοεμβρίου 2004.
      
         
            Για το Συμβούλιο
         
         
            Ο Πρόεδρος
         
         B. R. BOT
         
      
   
   
      (1)  ΕΕ L 191 της 19.7.2002, σ. 1.
   
      (2)  ΕΕ L 289 της 26.10.2002, σ. 1. Απόφαση όπως τροποποιήθηκε με την απόφαση 2003/807/ΚΕΠΠΑ (ΕΕ L 302 της 20.11.2003, σ. 39).